ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1418/97 υποβολή: Nikitas Kaklamanis (UPE) προς την Επιτροπή (23 Απριλίου 1997)

Θέμα: Συμφωνία της Ευρωπαϊκής Επιτροπής με παράνομο Τουρκοκυπριακό πανεπιστήμιο

Υπάρχει η πληροφορία ότι στις 13.12.1996 η Ευρωπαϊκή Επιτροπή συνήψε συμφωνια (με τη μορφή ανταλλαγής επιστολών) με το λεγόμενο «Πανεπιστήμιο Ανατολικής Μεσογείου» που βρίσκεται στα κατεχόμενα της Κύπρου, και αποτελεί παράνομη οντότητα που δημιουργήθηκε με «νόμο» του ψευδοκράτους του κ. Ντενκτάς.

Η συμφωνία θεσμοθετεί συνεχή συνεργασία μεταξύ του παράνομου «πανεπιστήμιου» (μέσω «Κέντρου Πληροφόρησης») και της Επιτροπής, καθώς και μηνιαίες αποστολές ενημερωτικού υλικού προς το κέντρο.

Η συμφωνία αυτή έχει εμφανή στοιχεία παρανομίας αφού αφενός η Ευρωπαϊκή Επιτροπή δεν έχει νομική προσωπικότητα, και μπορεί να αναλάβει υποχρεώσεις μόνον εκ μέρους της Κοινότητας (και υπό τον όρο ότι είναι κατάλληλα εξουσιοδοτημένη), ενώ και το «Πανεπιστήμιο» είναι εντελώς παράνομο.

Θα ήθελα να πληροφορηθώ την επίσημη θέση της Ευρωπαϊκής Επιτροπής για το πολύ σοβαρό αυτό θέμα που περιέχει στοιχεία αναγνώρισης του παράνομου ψευδοκράτους του κ. Ντενκτάς, κάτι που ασφαλώς δεν θα είναι στις προθέσεις της Ε.Ε.

Απάντηση του κ. Van den Broek εξ ονόματος της Επιτροπής (21 Μαΐου 1997)

Η Επιτροπή αποφάσισε να παράσχει χρηματοδοτική στήριξη σε ένα ευρωπαϊκό κέντρο πληροφόρησης που δημιουργήθηκε στο Πανεπιστήμιο Ανατολικής Μεσογείου, στην Αμμόχωστο. Το κέντρο αυτό θα έχει, κυρίως, ως αποστολή να λαμβάνει και να διανέμει την κατάλληλη τεκμηρίωση για τα όργανα, τις πολιτικές και το δίκαιο της Κοινότητας.

Η απόφαση αυτή εγγράφεται στο πλαίσιο της εντολής της 6ης Μαρτίου 1995 που έδωσε το Συμβούλιο στην Επιτροπή σχετικά με την ενημέρωση της τουρκοκυπριακής κοινότητας για τα πλεονεκτήματα της ένταξης στην Κοινότητα. Βάσει αυτής της εντολής, η Επιτροπή συμβουλεύθηκε, σύμφωνα με τη δέουσα διαδικασία, την κυβέρνηση της Κύπρου.

Η Επιτροπή διευκρίνισε επανειλημμένως ότι η απόφασή της δεν συνιστά σε καμμία περίπτωση νομική αναγνώριση της ντε φάκτο κατάστασης που έχει διαμορφωθεί στο βόρειο τμήμα της Κύπρου και δεν αντιβαίνει στη σταθερή πολιτική της Κοινότητας να μην αναγνωρίζει παρά μόνο την κυβέρνηση της Κύπρου.
ΓΡΑΠΤΗ ΕΡΩΤΗΣΗ E-0691/97 υποβολή: Cristiana Muscardini (NI) προς την Επιτροπή (6 Μαρτίου 1997)

Θέμα: Παρεμβάσεις στην επαρχία του Varese

«Χωρίς την Ευρώπη το παραγωγικό σύστημα της Ιταλίας (ιδιαίτερα εκείνο των πλέον ανεπτυγμένων περιοχών) διατρέχει σοβαρότατο κίνδυνο προοδευτικής περιθωριοποίησης και σταδιακής απομόνωσης σε σχέση με τις προκλήσεις και τις ευκαιρίες της συνολικής οικονομίας». Πρόκειται για μία γνώμη που συμμερίζομαι και διετυπώθη από την Ένωση Μικρομεσαίρων Βιομηχανιών της επαρχίας του Varese.

Για να υπάρξει ένα ακριβές πλαίσιο των αναπτυξιακών πολιτικών που σχετίζονται με τους στόχους των διαρθρωτικών ταμείων μπορεί η Επιτροπή να ανακοινώσει το ύψος των πόρων που έχουν εγκριθεί και εκείνουν που έχουν χορηγηθεί για το χρονικό διάστημα 1994 - 1999 στις μικρομεσαίες επιχειρήσεις της επαρχίας του Varese και τους ενδεχόμενους λόγους που οδήγησαν στην μη χορήγηση τμήματος των πόρων;

Aπάντηση της κας Wulf-Mathies εξ ονόματος της Επιτροπής (18 Απριλίου 1997)

Οι ενισχύσεις των διαρθρωτικών ταμείων στην Ιταλία στο πλαίσιο των στόχων 2 και 5β πραγματοποιούνται σε περιφερειακό επίπεδο βάσει των ενιαίων εγγράφων προγραμματισμού (ΕΕΠ). Επομένως οι πληροφορίες για τις ενισχύσεις δεν είναι διαθέσιμες σε επαρχιακό επίπεδο.

Η επαρχία του Varese καλύπτεται από το ΕΕΠ του στόχου 2 (1994-1996) στο πλαίσιο των περιφερειακών προγραμμάτων της Λομβαρδίας. Το ΕΕΠ του στόχου 2 (1997-1999) πρόκειται να εγκριθεί συντόμως. Η επαρχία Varese καλύπτεται επίσης από το πρόγραμμα που αφορά την κοινοτική πρωτοβουλία για τις παραμεθόριες περιοχές INTERREG (1994-1999) για τις συνοριακές περιοχές της Ιταλίας και της Ελβετίας στις οποίες οι ενισχύσεις δεν κατανέμονται ανά περιφέρεια.

Η ανάπτυξη των μικρομεσαίων επιχειρήσεων (ΜΜΕ) αποτελεί γενική προτεραιότητα για όλα τα αναφερόμενα προγράμματα. Επιπλέον, προβλέπονται ειδικά μέτρα για τη χορήγηση άμεσης ενίσχυσης στις ΜΜΕ. Οι χρηματοδοτικές ενισχύσεις αναφέρονται κατωτέρω. Παρά το ότι η πρόοδος της εφαρμογής των εν λόγω προγραμμάτων πραγματοποιήθηκε γενικά με αργούς ρυθμούς, η Επιτροπή δεν αρνήθηκε την καταβολή των ενισχύσεων των διαρθρωτικών ταμείων στο πλαίσιο των εν λόγω προγραμμάτων.

Προγράμματα των διαρθρωτικών ταμείων στην Λομβαρδία τα οποία αφορούν και την επαρχία Varese (σε εκατ. ECU)

>TABLE>

(1) Η περιφερειακή ενίσχυση του INTERREG βασίζεται σε πρόταση που υποβλήθηκε από τις ιταλικές αρχές.
ΓΡΑΠΤΗ ΕΡΩΤΗΣΗ E-1242/97 υποβολή: Cristiana Muscardini (NI) προς την Επιτροπή (8 Απριλίου 1997)

Θέμα: Αναμόρφωση της κοινής οργάνωσης αγοράς

Ο Κανονισμός ΕΚ 3072/95 ((EE L 329 της 30.12.1995, σελ. 18.)) επέφερε αλλαγές στην κοινή οργάνωση αγοράς στον τομέα του ρυζιού, σε εφαρμογή των συμφωνιών της ΓΣΔΕ. Το νέο κανονιστικό πλαίσιο, που αφορά ειδικότερα το καθεστώς των ανταλλαγών με τρίτες χώρες, εμπεριέχει τη δυνατότητα εισαγωγής «συστήματος ανάκτησης» («recovery system»), με όλες τις ανεπιθύμητες παρενέργειες που αυτό συνεπάγεται. Από την άλλη μεριά, ο κανονισμός βάσης εισήγαγε πρόγραμμα για τη μείωση της τιμής ανά εκτάριο καλλιεργούμενης επιφάνειας. Προκειμένου να διατηρηθεί η ισορροπία στην κοινοτική αγορά, συνυπολογίζοντας και μια ομαλή εξέλιξη των εισαγωγών ρυζιού, είχε προβλεφθεί η μείωση της τιμής παρέμβασης να αποτελεί συνάρτηση της προοδευτικής μείωσης των αντιστοίχων δασμών που προβλέπουν οι συμφωνίες της ΓΣΔΕ. Αλλά οι πολυάριθμες δασμολογικές δευκολύνσεις που έχει παραχωρήσει η Κοινότητα σε διάφορες τρίτες χώρες, σε συνδυασμό με τη δυσανάλογα μεγάλη αύξηση των εισαγωγών από τις υπερπόντιες περιοχές και διαμερίσματα, επέφεραν, κατά τη διάρκεια του 1996, ριζικές αλλαγές στο ομαλό καθεστώς ανταγωνισμού.

Ενώπιον της καταστάσεως αυτής και προ του κινδύνου να υπαχθούν φέτος σε καθεστώς παρέμβασης μεγάλες ποσότητες ρυζιού, ερωτάται η Επιτροπή:

1. δεν θεωρεί ήδη ανεπαρκή την μόλς πρόσφατα αναμορφωθείσα κοινή οργάνωση αγοράς;

2. δεν θεωρεί σκόπιμο να εξετασθούν σε βάθος οι πραγματικές προοπτικές της κοινοτικής οριζοκαλλιέργειας, υπό το φως και των νέων κατευθυντηρίων γραμμών που έχει αποφασίσει να ακολουθήσει η Κοινότητα εισάγοντας, μετά το 1995, σημαντικές τροποποιήσεις κανονιστικής και στρατηγικής φύσεως;

Απάντηση του κ. Fischler εξ ονόματος της Επιτροπής (14 Μαΐου 1997)

Η Επιτροπή γνωρίζει τις δυσκολίες τις οποίες αντιμετώπίζει ο κοινοτικός τομέας ρυζιού μετά την αύξηση της παραγωγής ρυζιού και την αυξητική τάση των εισαγωγών.

Για το λόγο αυτό, η Επιτροπή έλαβε διάφορα μέτρα για την αποκατάσταση της ισορροπίας της αγοράς για να αποφευχθεί στο μέτρο του δυνατού η προσφυγή στην παρέμβαση. Τα μέτρα αφορούν ιδίως έναν όρο διαφύλαξης έναντι του ρυζιού Indica με προέλευση τις υπερπόντιες χώρες και διαμερίσματα καθώς και έναν δημόσιο διαγωνισμό για την εξαγωγή του ίδιου τύπου ρυζιού.

Το πρώτο στάδιο της μεταρρύθμισης, το οποίο αποφασίστηκε το 1995, αρχίζει να ισχύει στη διάρκεια της περιόδου εμπορίας 1997-1998 και αφορά, ιδίως, την μείωση της τιμής η οποία αντισταθμίζεται από μία ενίσχυση ανά εκτάριο. Η μείωση αυτή θα καταστήσει ανταγωνιστικότερο το κοινοτικό ρύζι.

Υπό τους όρους αυτούς, είναι ακόμη πολύ νωρίς για να τροποποιηθεί το ισχύον σύστημα. Η Επιτροπή θα ήθελε να διαβεβαιώση το Αξιότιμο Μέλος του Κοινοβουλίου ότι παρακολουθεί εκ του σύνεγγυς την εξέλιξη της αγοράς του ρυζιού και ότι δεν θα παραλείψει να προτείνει τα κατάλληλα μέτρα που θα συμβάλλουν στην αρμονική ανάπτυξή της.
ΓΡΑΠΤΗ ΕΡΩΤΗΣΗ E-1273/97 υποβολή: Roberta Angelilli (NI) προς την Επιτροπή (11 Απριλίου 1997)

Θέμα: Αναβολή της κατασκευής της ταχείας γραμμής τραμ «Casaletto/Largo Argentina» από το Δήμο της Ρώμης

Απαντώντας στην ερώτηση Ε-1508/96 ((ΕΕ C 356 της 25.11.1996, σελ. 48. )), η κ. Bjerregaard, εξ ονόματος της Επιτροπής, ανακοίνωνε το ενδεχόμενο άμεσης παρέμβασης της Επιτροπής προς τις ιταλικές αρχές όσον αφορά το σχέδιο κατασκευής της «γραμμής C» του Μετρό της Ρώμης.

Στην ερώτηση πράγματι επισημαίνονταν η μη εφαρμογή από πλευράς του Δήμου της Ρώμης της προβλεπόμενης διαδικασίας από την οδηγία 85/337/ΕΟΚ ((ΕΕ L 175 της 5.7.1985, σελ. 40. )) για την αξιολόγηση των περιβαλλοντικών επιπτώσεων του ανωτέρου έργου.

Αντιθέτως, στην απάντηση της επείγουσας ερωτήσεως Ρ-0141/97 ((ΕΕ C 186, 18.6.1997, 234. )) η κ. Bjerregaard, πάντοτε εξ ονόματος της Επιτροπής, επί απολύτως αναλόγου θέματος, ήτοι της κατασκευής ταχείας γραμμής τραμ από τον Δήμο της Ρώμης, η οποία επίσης εμπίπτει στο παράρτημα ΙΙ της οδηγίας 85/337/ΕΟΚ όπως συμβαίνει και με τις γραμμές του Μετρό, δεν αναφέρεται στην διαδικασία επί παραβάσει, βάσει του άρθρου 169 της Συνθήκης ΕΕ, λόγω ανεπαρκούς μεταγραφής της σχετικής προαναφερθείσης οδηγίας στην περίπτωση της γραμμής C του Μετρό της Ρώμης. Εξάλλου δεν αναφέρεται ούτε στο ενδεχόμενο παρέμβασης προς τις ιταλικές αρχές ανάλογης προς αυτήν που αντιμετωπίζεται για την περίπτωση της γραμμής C του Μετρό της Ρώμης.

Μπορεί η Επιτροπή να εξηγήσει τον λόγο των δύο διαφορετικών απαντήσεων επί δύο προφανώς αναλόγων θεμάτων;

Τέλος, μπορεί η Επιτροπή να αναφέρει εάν έχει ήδη προβεί σε κάποια παρέμβαση ή εάν κάποια παρέμβαση βρίσκεται εν εξελίξει;

Απάντηση της κας Bjerregaard εξ ονόματος της Επιτροπής (5 Μαΐου 1997)

Η διαδικασία επί παραβάσει, βάσει του άρθρου 169 της συνθήκης ΕΚ, αφορά τη μη μεταφορά στο ιταλικό δίκαιο των σχεδίων έργων του παραρτήματος ΙΙ της οδηγίας 85/337/ΕΟΚ για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον. Επομένως, αφορά τα δύο έργα τα οποία αναφέρει το Αξιότιμο Μέλος, συγκεκριμένα τη «γραμμή C» του μετρό, καθώς και τη γραμμή τραμ «Casaletto/Largo Argentina».

Η Επιτροπή παρενέβη ενώπιον των ιταλικών αρχών και στις δύο περιπτώσεις, τόσο για τη γραμμή του μετρό, όσο και για την ταχεία γραμμή τραμ.
ΓΡΑΠΤΗ ΕΡΩΤΗΣΗ E-1194/97 υποβολή: Amedeo Amadeo (NI) προς την Επιτροπή (3 Απριλίου 1997)

Θέμα: Κλωνισμός

Τα πειράματα που έγιναν στα εργαστήρια της Σκωτίας και της Νέας Ζηλανδίας, κατάφεραν μεν να ανοίξουν νέα σύνορα στην έρευνα για τη βιογενετική, έθεσαν όμως εκ των πραγμάτων το πρόβλημα των ορίων που θα πρέπει ή όχι να επιβληθούν στην επιστημονική έρευνα και τον πειραματισμό.

Πράγματι, ο κλωνισμός, μολονότι από επιστημονική άποψη αποτελεί σημαντική κατάκτηση, από την άποψη της ηθικής, στην κοινωνία των μεγάλων αναγκών που προσαρμόζονται σε ελλιπή μέσα, απαιτεί μελέτη, αξιολόγηση και ρύθμιση.

Ζητείται από την Επιτροπή:

1. τη συγκρότηση ανώτατης επιστημονικής επιτροπής που θα μελετήσει τις νομικές και ηθικές επιπτώσεις καθώς και τα ενδεχόμενα σενάρια που διαγράφονται με βάση τον γενετικό κλωνισμό 7

2. οδηγία που θα επαναλαμβάνει τα συμπεράσματα του ψηφίσματος της 16ης Μαρτίου 1989 του Συμβουλίου της Ευρώπης καθώς και τα πορίσματα της πρώτης σύμβασης για τη βιοηθική που εγκρίθηκε τον Δεκέμβριο 1996 από το ίδιο και η οποία απαγόρευε τον κλωνισμό τόσο στους ανθρώπους όσο και στα ζώα 7

3. οδηγία που θα επιβάλλει στην επιστήμη όρια τα οποία θα σέβονται τις ηθικές αξίες και θα χρησιμεύουν στην προστασία του ανθρώπου από ενδεχόμενους «χειρισμούς» της επιστήμης.

Κοινή απάντηση του κ. Cresson εξ ονόματος της Επιτροπής στις γραπτές ερωτήσεις E-1016/97 και E-1194/97 (21 Μαΐου 1997)

Όπως γνωρίζει το Αξιότιμο Μέλος του Κοινοβουλίου, η Επιτροπή αντέδρασε πάραυτα και συνεκάλεσε αμέσως την ομάδα συμβούλων σε θέματα δεοντολογίας σχετικά με την βιοτεχνολογία, όργανο ανεξάρτητο παρά τη Επιτροπή, το οποίο αναμένεται να αποφανθεί κατά την διάρκεια του Μαΐου. Το ζητούμενο είναι η εις βάθος διερεύνηση των δεοντολογικών επιπτώσεων της κλώνωσης εν γένει, υπό το φως των πρόσφατων εμπειριών. Εξάλλου, η ομάδα συμβούλων αποφάσισε να οργανώσει στρογγυλή τράπεζα για το θέμα αυτό. Σε αυτήν θα κληθούν μέλη του Κοινοβουλίου καθώς και οι υπηρεσίες της Επιτροπής, ερευνητές υψηλού επιπέδου, καθώς και τα ενδιαφερόμενα μέρη. Η Επιτροπή υποστηρίζει ένθερμα την ομάδα συμβούλων στο διάβημά του αυτό, που τείνει προς την κατεύθυνση του διαλόγου και της διαφάνειας.

Από την άλλη πλευρά, η Επιτροπή εξετάζει τις ενδεχόμενες επιπτώσεις στις κοινοτικές πολιτικές, καθώς και τα περιθώρια δράσεως που οι αρμοδιότητές της της παρέχουν.
ΓΡΑΠΤΗ ΕΡΩΤΗΣΗ E-1309/97 υποβολή: Amedeo Amadeo (NI) προς την Επιτροπή (11 Απριλίου 1997)

Θέμα: Ευρωπαϊκή Υπηρεσία κτηνιατρικής και φυτοϋγειονομικής επιθεώρησης

Ως προς την «Πρόταση Κανονισμού (ΕΚ) του Συμβουλίου περί συστάσεως μιας Ευρωπαϊκής Υπηρεσίας Κτηνιατρικής και φυτοϋγειονομικής υγειονομικής επιθεώρησης (έγγρ. COM(96) 223 τελικό - 96/0143 (CNS) ((EE C 239 της 17.8.1996, σελ. 9. )).

Για τη διασφάλιση της εύρυθμης λειτουργίας της αγοράς και της προστασίας των καταναλωτών είναι απαραίτητο ένα όργανο ελέγχου για ισχυρή και αποτελεσματική κτηνιατρική και φυτοϋγειονομική εποπτεία. Ένα τέτοιο όργανο πρέπει να διαθέτει πλήρη αρμοδιότητα προκειμένου να μεριμνά για την ορθή εφαρμογή των κοινοτικών οδηγιών και προκειμένου να επαληθεύει το σεβασμό των απαιτήσεων που υφίστανται όσον αφορά τις τρεις χώρες.

Ωστόσο, ζητείται από την Επιτροπή το ισχύον γραφείο επιθεώρησης να μην μετατραπεί σε υπηρεσία. Το γραφείο πρέπει να ενισχυθεί με την αύξηση του μονίμου προσωπικού, εκτός και εάν αποδειχθεί πέραν πάσης αμφιβολίας ότι η ίδρυση μιας υπηρεσίας θα εξασφαλίσει ουσιωδώς καλύτερα αποτελέσματα για την υγεία, την προστασία των καταναλωτών και τη βιομηχανία τροφίμων. Το ενδεχόμενο αυτό, επί του παρόντος, δεν φαίνεται να είναι σαφές.

Απάντηση της κ.Bonino εξ ονόματος της Επιτροπής (4 Ιουνίου 1997)

Η Επιτροπή δέχεται και υποστηρίζει θερμά τα σχόλια του αξιότιμου μέλους σχετικά με την ανάγκη για ισχυρό και αποτελεσματικό κτηνιατρικό και φυτοϋγειονομικό έλεγχο καθώς και για υπηρεσίες επιθεώρησης σε Κοινοτικό επίπεδο. Η Επιτροπή ενέκρινε πρόσφατα ανακοίνωση σχετικά με τις ενέργειες που πρέπει να γίνουν για την ενίσχυση της παροχής επιστημονικών συμβουλών και τη διενέργεια διαδικασιών ελέγχου και επιθεώρησης στον τομέα της παραγωγής τροφίμων, καθώς και στους κτηνιατρικούς και φυτοϋγειονομικούς τομείς τόσο στα κράτη μέλη όσο και σε τρίτες χώρες ((COM(97)183 τελικό. )). Η Επιτροπή βασίζεται στις δημοσιονομικές αρχές για την παροχή των απαραίτητων πόρων ούτως ώστε οι ενέργειες που προτείνονται στην ανακοίνωση αυτή να εφαρμοστούν πλήρως όσο το δυνατόν γρηγορότερα. Βάσει των πρόσφατων εξελίξεων, η Επιτροπή σκοπεύει να αναθεωρήσει την αρχική της πρόταση για την εγκαθίδρυση μιας υπηρεσίας κτηνιατρικής και φυτοϋγειονομικής επιθεώρησης, για να εκτιμήσει κατά πόσο εξακολουθεί να αποτελεί τον αποτελεσματικότερο τρόπο εξασφάλισης των παραπάνω στόχων ((COM(96)223. )).
ΓΡΑΠΤΗ ΕΡΩΤΗΣΗ E-1470/97 υποβολή: Cristiana Muscardini (NI) προς την Επιτροπή (30 Απριλίου 1997)

Θέμα: Δραστηριότητα των ΜΚΟ στη Λευκορωσία

Λαμβάνοντας υπόψη την επισφαλή επισιτιστική και υγειονομική κατάσταση στην οποία βρίσκεται ο λαός της Λευκορωσίας μετά από το πυρηνικό ατύχημα του Τσερνομπίλ 7

λαμβάνοντας υπόψη ότι δια του υπ' αριθ. 1710/12 νόμου της 9ης Ιανουαρίου 1997 η κυβέρνηση της Λευκορωσίας έφραξε στην ουσία τα σύνορα σε οποιαδήποτε φάλαγγα αποστολής ανθρωπιστικής βοήθειας με την καθιέρωση ενός πολύ σκληρού συστήματος σε ό,τι αφορά την είσοδο στη Λευκορωσία, τον έλεγχο, την αποθήκευση και τη διανομή στην χώρα φαρμακευτικών προϊόντων, ιατρικού εξοπλισμού και επισιτιστικών προϊόντων 7

λαμβάνοντας υπόψη ότι από χρόνο σε χρόνο καθίσταται όλο και δυσκολότερο το έργο των ΜΚΟ που οργανώνουν κατά τη διάρκεια της καλοκαιρινής περιόδου την υποδοχή στα διάφορα κράτη μέλη της ΕΕ πάνω από 50.000 μικρών παιδιών από τη μολυσμένη περιοχή του Τσερνομπύλ,

προτίθεται μήπως η Επιτροπή να ασκήσει πίεση στους ηγέτες της Λευκορωσίας με στόχο την πρόβλεψη μέτρων για τη διευκόλυνση και όχι την παρεμπόδιση των ανθρωπιστικών αποστολών στην χώρα αυτή ώστε οι πολιτικές εξελίξεις που σημειώνονται σήμερα στην χώρα να μην έχουν αντίκτυπο στον πληθυσμό, που έχει ήδη πληγεί πολύ με το πυρηνικό ατύχημα, και κυρίως στα μικρά παιδιά που είναι τα αθώα θύματα αυτής της κατάστασης;

Απάντηση του κ. Van den Broek εξ ονόματος της Επιτροπής (29 Μαΐου 1997)

Η Κοινότητα γνωρίζει καλά τα όρια που θέτει η κυβέρνηση της Λευκορωσίας στις δραστηριότητες των μη κυβερνητικών οργανώσεων (ΜΚΟ), που γενικά θεωρούνται αντικυβερνητικές, ενμέρει επειδή πολλοί αρχηγοί της αντιπολίτευσης ίδρυσαν ΜΚΟ. Κατά συνέπεια, οι οργανώσεις που λαμβάνουν επιχορηγήσεις από ξένους χρηματοδότες, έχουν υποβληθεί σε έρευνες (NCSI, Children of Chernobyl), η οργάνωση Soros Foundation support έχει πληγεί σοβαρά, και οι τραπεζικοί λογαριασμοί των ΜΚΟ έχουν φορολογηθεί. Ένα νέο διάταγμα περιορίζει σοβαρά τις δημόσιες συναθροίσεις και συγκεντρώσεις, και ένας πρόσφατος κανονισμός της Λευκορωσίας για τις εισαγωγές αγαθών εμποδίζει την κανονική μεταφορά της ανθρωπιστικής βοήθειας στη χώρα, ασκώντας περαιτέρω οικονομικές πιέσεις στις τοπικές ΜΚΟ εταίρους.

Η Επιτροπή έχει ήδη εκφράσει τη δυσαρέσκειά της μέσω της αντιπροσωπείας της Λευκορωσίας στις Βρυξέλλες. Προσπαθεί να βοηθήσει το δίκτυο των ΜΚΟ στη Λευκορωσία με τη χορήγηση πόρων που προέρχονται κυρίως από δύο προγράμματα Tacis, το LIEN και το Democracy. Ασκείται εμμέσως πίεση στην κυβέρνηση της Λευκορωσίας μέσω του διμερούς διαλόγου.
ΓΡΑΠΤΗ ΕΡΩΤΗΣΗ E-0937/97 υποβολή: Cristiana Muscardini (NI) προς το Συμβούλιο (17 Μαρτίου 1997)

Θέμα: Αποφάσεις των Ευρωπαϊκών Συμβουλίων του τέλους του εξαμήνου της προεδρίας

Η συμφωνία μεταξύ του κ. Hδnsch, ως Προέδρου του Ευρωπαϊκού Κοινοβουλίου, και του κ. Junker, πρωθυπουργού του Λουξεμβούργου, σχετικά με τη μεταφορά ορισμένων θέσεων της Γενικής Γραμματείας από το Λουξεμβούργο στις Βρυξέλλες, παραβιάζει το πνεύμα και το γράμμα των συμπερασμάτων της Διάσκεψης Κορυφής του Εδιμβούργου και, με αιτιολογία μια μη διευκρινοζόμενη περαιτέρω πολιτική περιορισμού των δαπανών για αποστολές και βελτιστοποίησης της λειτουργίας των υπηρεσιών, αγνοεί εντελώς τον ανθρώπινο παράγοντα, αδιαφορεί για τα αναγκαία συνοδευτικά κοινωνικά μέτρα τα οποία συνεπάγονται αποφάσεις μαζικών μετακινήσεων (στέγη, σχολεία, βρεφονηπιακοί σταθμοί) και εν τέλει προσφέρεται για εκμετάλλευση από μια διαρκώς και περισσότερο πολιτικοποιούμενη ιεραρχία.

Δεν θεωρεί το Συμβούλιο ότι πρόκειτα για ένα κατ' εξοχήν πολιτικό πρόβλημα που εκφεύγει από τη λογική της πραγματοποίησης οικονομιών, εντελώς περιθωριακών στην εν λόγω περίπτωση;

Δεν νομίζει το Συμβούλιο ότι η στάση που επέδειξαν οι κ.κ. Hδnsch και Junker θέτει ακόμη μια φορά το πρόβλημα της έδρας των θεσμικών οργάνων το οποίο φαινόταν να έχει λυθεί με τις αποφάσεις της Διάσκεψης Κορυφής του Εδιμβούργου;

Πώς σκοπεύει να παρέμβει το Συμβούλιο, προκειμένου να επιβάλει την τήρηση των αποφάσεων που ελήθφησαν στο Δουβλίνο και να αποδείξει έτσι στην κοινή γνώμη ότι τα Ευρωπαϊκά Συμβούλια που πραγματοποιούνται στο τέλος κάθε προεδρίας χρησιμεύουν για τον καθορισμό των αρχών και των κατευθυντήριων γραμμών της κοινοτικής ολοκλήρωσης;

(Απάντηση) 1 Ιουλίου 1997)

Το Συμβούλιο δεν αμφιβάλει ότι, κατά την πρόβλεψη μεταφοράς θέσεων το Ευρωπαϊκό Κοινοβούλιο σέβεται την απόφαση της 12ης Δεκεμβρίου 1992 που ελήφθη με κοινή συμφωνία των αντιπροσώπων των κυβερνήσεων των κρατών μελών σχετικά με τον καθορισμό των εδρών των οργάνων και ορισμένων οργανισμών και υπηρεσιών των Ευρωπαϊκών Κοινοτήτων ((ΕΕ C 341 της 23.12.1992, σελ. 1. ))
ΓΡΑΠΤΗ ΕΡΩΤΗΣΗ E-1577/97 υποβολή: Amedeo Amadeo (NI) προς την Επιτροπή (6 Μαΐου 1997)

Θέμα: Η νόσος του Alzheimer-Perusini

Φέτος, για πρώτη φορά έχει εγγραφεί στον προϋπολογισμό των Ευρωπαϊκών Κοινοτήτων ειδική ξεχωριστή θέση για τη νόσο του Alzheimer-Perusini: προβλέπονται πιστώσεις ύψους 2,5 εκατομμυρίων Ecu (Θέση Β3-4307Ν). Τα κονδύλια προορίζονται για τη χρηματοδότηση διακρατικών σχεδίων-πιλότων με στόχο τη βελτίωση της ποιότητας ζωής των ατόμων που υποφέρουν από τη νόσο του Alzheimer-Perusini και συναφείς παθήσεις, και των μη επαγγελματιών νοσηλευτών τους.

Ερωτάται η Επιτροπή ποία μορφή διαδικασίας θα υιοθετήσει για την χορήγηση των πιστώσεων;

Απάντηση του κ. Flynn εξ ονόματος της Επιτροπής (5 Ιουνίου 1997)

Η Επιτροπή δημοσίευσε μια πρόσκληση υποβολής προτάσεων δράσης υπέρ των ατόμων που πάσχουν από τη νόσο του Alzheimer ((EE S 40 της 26.2.1997 )).

Οιπροτάσεις γίνονταν δεκτές το αργότερο μέχρι τις 30 Μαΐου 1997. Για την επιλογή των σχεδίων, η Ευρωπαϊκή Επιτροπή επικουρείται από μια επιτροπή εμπειρογνωμόνων η οποία θα συνεδριάσει στο Λουξεμβούργο στις 3 και 4 Ιουλίου 1997.
ΓΡΑΠΤΗ ΕΡΩΤΗΣΗ E-1177/97 υποβολή: Gastone Parigi (NI) προς την Επιτροπή (3 Απριλίου 1997)

Θέμα: Επιστροφές στις εξαγωγές τυριού

Η απόφαση της Επιτροπής να μειώσει κατά 30% τις επιστροφές στην εξαγωγή τυριών πλήττει κυρίως την παραγωγή που πωλείται στις Ηνωμένες Πολιτείες και δημιουργεί προβλήματα προπαντός στα ιταλικά τυριά όπως το Grana Padano, το Parmigiano Reggiano και το Pecorino Sardo, το πλέον εξαγόμενο στις ΗΠΑ.

Ζητείται από την Επιτροπή να μπλοκάρει την απόφαση της επιτροπής διαχείρισης γάλακτος, να επαναδιαπραγματευθεί τους μηχανισμούς που ρυθμίζουν το διεθνές εμπόριο, προβλέποντας τις επιστροφές στην εξαγωγή τυριών, και να επιτρέψει στην Ιταλία, όσον αφορά το Pecorino Sardo, την προσφυγή στη διαδικασία της ιδιωτικής συγκέντρωσης.

Απάντηση του κ. Fischler εξ ονόματος της Επιτροπής (22 Απριλίου 1997)

Το Αξιότιμο μέλος του Ευρωπαϊκού Κοινοβουλίου μπορεί να ανατρέξει στην απάντηση προς την γραπτή ερώτηση Ε-2836/96 ((ΕΕ C 91 της 20.3.1997 )), στην οποία η Επιτροπή αναλύει λεπτομερώς τα προβλήματα που προκύπτουν από τη Γενική Συνθήκη Δασμών και Εμπορίου (GATT), και αναφέρει τα μέσα που έχει στη διάθεσή της για να τηρήσει, αφενός, τις δεσμεύσεις αυτής της συμφωνίας και, αφετέρου, να διατηρήσει όσον το δυνατόν περισσότερο τις κοινοτικές εξαγωγές στο διεθνές εμπόριο των γαλακτοκομικών προϊόντων.

Με την ευκαιρία αυτή, η Επιτροπή επιβεβαιώνει ότι μεριμνά συνεχώς ώστε οι αρνητικές συνέπειες του περιορισμού των εξαγωγών που επιδοτούνται να κατανέμονται ισορροπημένα στις διάφορες εθνικές παραγωγές. Η απόφαση μείωσης των επιστροφών κατά 30% για τις εξαγωγές τυριών προς τις Ηνωμένες Πολιτείες, εντάσσεται πλήρως στο πλαίσιο αυτό. Για τον λόγο αυτό, η Επιτροπή δεν έχει την πρόθεση να επανέλθει στην απόφαση της.

Σύμφωνα με την επιθυμία του Αξιότιμου μέλους του Ευρωπαϊκού Κοινοβουλίου, θα τεθεί σε λειτουργία, για την 1η Μαΐου 1997, το καθεστώς ενίσχυσης στην ιδιωτική αποθεματοποίηση του Pecorino.